CELEX: 31982D0060
Language: el
Date: 1982-01-22 00:00:00
Title: 82/60/EOK: Απόφαση τής Επιτροπής τής 22ας Ιανουαρίου 1982 περί τροποποιήσεως τής αποφάσεως 81/987/EOK περί ορισμένων μέτρων υγειονομικής προστασίας έναντι τής Δημοκρατίας τής Μποτσουάνα

Avis juridique important

|

31982D0060

82/60/EOK: Απόφαση τής Επιτροπής τής 22ας Ιανουαρίου 1982 περί τροποποιήσεως τής αποφάσεως 81/987/EOK περί ορισμένων μέτρων υγειονομικής προστασίας έναντι τής Δημοκρατίας τής Μποτσουάνα  

Επίσημη Εφημερίδα αριθ. L 028 της 05/02/1982 σ. 0049 - 0049

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 22ας Ιανουαρίου 1982  περί τροποποιήσεως της αποφάσεως 81/987/ΕΟΚ περί ορισμένων μέτρων υγειονομικής προστασίας έναντι της Δημοκρατίας της Μποτσουάνα  (82/60/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και του κτηνιατρικού ελέγχου κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήσθηκε τελευταία από την οδηγία 81/476/ΕΟΚ (2), και ιδίως το άρθρο 15,  Εκτιμώντας:  ότι η απόφαση 81/987/ΕΟΚ της Επιτροπής (3) παρέχει στα Κράτη μέλη τη δυνατότητα να επιτρέπουν στο έδαφός τους, υπό ορισμένες προϋποθέσεις και από ορισμένες περιοχές, εισαγωγές νωπών κρεάτων από τη Δημοκρατία της Μποτσουάνα, εφ' οσον ληφθεί υπόψη ειδικά η υγειονομική κατάσταση που επικρατεί στη χώρα αυτή και τα μέτρα που λαμβάνουν οι αρχές αυτής της χώρας για να καταπολεμήσουν τον αφθώδη πυρετό και για να αποφύγουν την εξάπλωσή του σε άλλες περιοχές που δεν έχουν μολυνθεί·  ότι, όσον αφορά τον αφθώδη πυρετό, η κατάσταση στη Μποτσουάνα συνεχίζει να βελτιώνεται και ότι δεν έχει εκδηλωθεί κρούσμα αυτής της ασθένειας από το Σεπτέμβριο 1980· ότι, κατά συνέπεια, είναι δυνατό να επεκταθούν τα όρια της περιοχής που δεν είναι μολυσμένη έτσι ώστε να συμπεριλάβει τον τομέα της περιφέρειας Central βόρεια της διαχωριστικής γραμμής Dibete και νότια των διαχωριστικών γραμμών Makoba Palapye-Sherwood Ranch·  ότι οι υγειονομικές αρχές της Μποτσουάνα επανέλαβαν τις διαβεβαιώσεις τους σχετικά με τις ενδιάμεσες ζώνες, τον μη εμβολιασμό, τον έλεγχο της μετακινήσεως και άλλα μέτρα· ότι η κατάσταση στην Μποτσουάνα θα συνεχίσει να τελεί υπό παρακολούθηση·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η απόφαση 81/987/ΕΟΚ τροποποιείται ως εξής:  1. Το άρθρο 1 τροποποιείται ως εξής:  «Άρθρο 1  Η απαγόρευση που προβλέπεται στο άρθρο 14 παράγραφος 2 της οδηγίας 72/462/ΕΟΚ δεν εφαρμόζεται στις ακόλουθες περιφέρειες της Δημοκρατίας της Μποτσουάνα: Ghanzi (εκτός από το βορειοδυτικό τμήμα το οποίο καλείται «Ghanzi-Farms»), Kweneng, Kgatlend, South-east, Southern, Kgalagadi και Central (μόνο ο τομέας μεταξύ της διαχωριστικής γραμμής Dibete και των διαχωριστικών γραμμών Palapye-Sherwood-Ranch και Palapye-Makoba ).»  2. Το κείμενο της παραγράφου IV σημείο 1 υπό α περίπτωση πρώτη του Υγειονομικού Πιστοποιητικού αντικαθίσταται από το ακόλουθο:  «- τα οποία έχουν γεννηθεί και εκτραφεί στη Δημοκρατία της Μποτσουάνα και τα οποία, κατά τους τελευταίους 12 μήνες ή από της γεννήσεώς τους, έχουν παραμείνει σε μια ή περισσότερες από τις ακόλουθες περιφέρειες: Ghanzi (εκτός από το βορειοδυτικό τμήμα, γνωστό ως «Ghanzi-Farms»), Kweneng, Kgatlend, South-East, Southern, Kgalagadi, Central (μόνο ο τομέας μεταξύ της διαχωριστικής γραμμής Dibete και των διαχωριστικών γραμμών Palapye-Sherwood-Ranch και Palapye-Makoba)».  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 22 Ιανουαρίου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 302 της 31. 12. 1972, σ. 28.  (2) ΕΕ αριθ. L 186 της 8. 7. 1981, σ. 20.  (3) ΕΕ αριθ. L 361 της 16. 12. 1981, σ. 29.